02016R0759 — DA — 14.10.2016 — 001.002

Denne tekst tjener udelukkende som dokumentationsværktøj og har ingen retsvirkning. EU's institutioner påtager sig intet ansvar for dens indhold. De autentiske udgaver af de relevante retsakter, inklusive deres betragtninger, er offentliggjort i den Europæiske Unions Tidende og kan findes i EUR-Lex. Disse officielle tekster er tilgængelige direkte via linkene i dette dokument

►B KOMMISSIONENS GENNEMFØRELSESFORORDNING (EU) 2016/759 af 28. april 2016 om lister over tredjelande, dele af tredjelande og områder, hvorfra medlemsstaterne tillader indførsel til Unionen af visse animalske produkter til konsum, om krav vedrørende udstedelse af certifikater, om ændring af forordning (EF) nr. 2074/2005 og om ophævelse af beslutning 2003/812/EF (EØS-relevant tekst) (EUT L 126 af 14.5.2016, s. 13)

Ændret ved:





Berigtiget ved:









▼B

KOMMISSIONENS GENNEMFØRELSESFORORDNING (EU) 2016/759

af 28. april 2016

om lister over tredjelande, dele af tredjelande og områder, hvorfra medlemsstaterne tillader indførsel til Unionen af visse animalske produkter til konsum, om krav vedrørende udstedelse af certifikater, om ændring af forordning (EF) nr. 2074/2005 og om ophævelse af beslutning 2003/812/EF

(EØS-relevant tekst)







KAPITEL 1

IMPORT AF VISSE ANIMALSKE PRODUKTER

Artikel 1

Liste over tredjelande, dele af tredjelande og områder

De tredjelande, dele af tredjelande og områder, hvorfra medlemsstaterne tillader import af følgende animalske produkter til konsum, fastsættes i de relevante dele af bilag I:

a) frølår, del I

b) snegle, del II

c) gelatine og kollagen, del III

d) råvarer til fremstilling af gelatine og kollagen, del IV

e) behandlede råvarer til fremstilling af gelatine og kollagen, del V

f) honning, gelée royale og andre biavlsprodukter, del VI

g) følgende højt forarbejdede produkter, del VII:

i) chondroitinsulfat

ii) hyaluronsyre

iii) andre hydrolyserede bruskprodukter

iv) chitosan

v) glucosamin

vi) osteløbe

vii) husblas

viii) aminosyrer, der er godkendt som fødevaretilsætningsstoffer, jf. Europa-Parlamentets og Rådets forordning (EF) nr. 1333/2008 ( 1 ).

Artikel 2

Standardcertifikater

1. Standardcertifikaterne til brug ved import af produkterne omhandlet i artikel 1 fastsættes i bilag II som følger:

a) frølår, del I

b) snegle, del II

c) gelatine, del III

d) kollagen, del IV

e) råvarer til fremstilling af gelatine og kollagen, del V

f) behandlede råvarer til fremstilling af gelatine og kollagen, del VI

g) honning, gelée royale og andre biavlsprodukter, del VII

h) følgende højt forarbejdede produkter, del VIII:

i) chondroitinsulfat

ii) hyaluronsyre

iii) andre hydrolyserede bruskprodukter

iv) chitosan

v) glucosamin

vi) osteløbe

vii) husblas

viii) aminosyrer, der er godkendt som fødevaretilsætningsstoffer, jf. Europa-Parlamentets og Rådets forordning (EF) nr. 1333/2008.

Certifikaterne skal udfyldes i overensstemmelse med de forklarende bemærkninger i bilag IV og bemærkningerne i det relevante certifikat.

2. Der kan anvendes elektronisk certifikatudstedelse og andre systemer, som Unionen og det berørte tredjeland er enige om.







KAPITEL 2

TRANSIT AF VISSE ANIMALSKE PRODUKTER

Artikel 3

Liste over tredjelande, dele af tredjelande og områder

De tredjelande, dele af tredjelande og områder, hvorfra medlemsstaterne tillader transit gennem Unionen af råvarer og behandlede råvarer til fremstilling af gelatine og kollagen til konsum med kurs mod et tredjeland, enten ved øjeblikkelig transit eller efter oplagring i Unionen i henhold til artikel 12, stk. 4, og artikel 13 i Rådets direktiv 97/78/EF ( 2 ), fastsættes i henholdsvis del IV og V i bilag I til nærværende forordning.

Artikel 4

Standardcertifikat

1. Standardcertifikatet til brug ved transit gennem Unionen af de råvarer, der er omhandlet i artikel 3, fastsættes i bilag III.

Certifikatet skal udfyldes i overensstemmelse med bemærkningerne i bilag IV og i det relevante standardcertifikat.

2. Der kan anvendes elektronisk certifikatudstedelse og andre systemer, der er harmoniseret på EU-plan.

Artikel 5

Dispensation for transit gennem Letland, Litauen og Polen

1. Uanset artikel 3 tillades transit ad landevej eller jernbane mellem de særlige, udpegede grænsekontrolsteder i Letland, Litauen og Polen, der er opført og mærket med den særlige betingelse 13 i bilag I til Kommissionens beslutning 2009/821/EF ( 3 ), af sendinger af de råvarer og behandlede råvarer, der er omhandlet i artikel 3 i nærværende forordning, og som kommer fra og har kurs mod Rusland, enten direkte eller via et andet tredjeland, når følgende betingelser er opfyldt:

a) Sendingen er plomberet med en plombe med løbenummer af embedsdyrlægen på indgangsgrænsekontrolstedet.

b) De dokumenter, der ledsager sendingen, jf. artikel 7 i direktiv 97/78/EF, er på hver side stemplet med påskriften »Kun til transit til Rusland via EU« af embedsdyrlægen på indgangsgrænsekontrolstedet.

c) De proceduremæssige krav, der er fastsat i artikel 11 i direktiv 97/78/EF, er opfyldt.

d) Embedsdyrlægen på indgangsgrænsekontrolstedet har i det fælles veterinærdokument til brug ved import attesteret, at sendingen kan godkendes til transit.

2. De i stk. 1 omhandlede sendinger må ikke aflæsses eller oplagres, jf. artikel 12, stk. 4, eller artikel 13 i direktiv 97/78/EF, inden for Unionen.

3. Den kompetente myndighed skal foretage regelmæssig audit for at sikre, at antallet af sendinger, jf. stk. 1, og den tilsvarende mængde produkter, der føres ud af Unionen, stemmer overens med det antal og de mængder, der er blevet ført ind i Unionen.







KAPITEL 3

AFSLUTTENDE BESTEMMELSER

Artikel 6

Ændring

I bilag VI til forordning (EF) nr. 2074/2005 foretages følgende ændringer:

1) I afsnit I udgår kapitel I, II, III og VI.

2) Tillæg I, II, III og VI udgår.

Artikel 7

Ophævelse

Beslutning 2003/812/EF ophæves.

Artikel 8

Overgangsbestemmelser

Sendinger af animalske produkter, for hvilke de relevante certifikater er blevet udstedt i henhold til forordning (EF) nr. 2074/2005, kan fortsat føres ind i Unionen, under forudsætning af at certifikatet blev undertegnet før den 3. december 2016.

Artikel 9

Ikrafttræden

Denne forordning træder i kraft på tyvendedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.









BILAG I

Liste over tredjelande, dele af tredjelande og områder som omhandlet i artikel 1

DEL I

FRØLÅR

Tredjelande og områder, der er opført i kolonnen »Lande« i bilag II til beslutning 2006/766/EF, undtagen tredjelande og områder, for hvilke der er angivet en begrænsning i kolonnen »Begrænsninger« i det nævnte bilag, samt følgende lande og områder:







ISO-KODE LAND/OMRÅDE MK (*1) Den tidligere jugoslaviske republik Makedonien (*1) Den tidligere jugoslaviske republik Makedonien; foreløbig kode, som på ingen måde foregriber den endelige nomenklatur for dette land, der vil blive fastsat efter afslutningen af de igangværende forhandlinger i FN herom.

DEL II

SNEGLE

Tredjelande og områder, der er opført i kolonnen »Lande« i bilag II til beslutning 2006/766/EF, undtagen tredjelande og områder, for hvilke der er angivet en begrænsning i kolonnen »Begrænsninger« i det nævnte bilag, samt følgende lande/områder:







ISO-KODE LAND/OMRÅDE MD Republikken Moldova MK (*1) Den tidligere jugoslaviske republik Makedonien SY Syrien (*1) Den tidligere jugoslaviske republik Makedonien; foreløbig kode, som på ingen måde foregriber den endelige nomenklatur for dette land, der vil blive fastsat efter afslutningen af de igangværende forhandlinger i FN herom.

DEL III

GELATINE OG KOLLAGEN TIL KONSUM

AFSNIT A

Gelatine og kollagen fra kvæg, får, geder, svin og dyr af hestefamilien, både opdrættede og vildtlevende

Tredjelande og områder, der er opført i kolonne 1 i del 1 i bilag II til forordning (EU) nr. 206/2010, samt følgende lande og områder:







ISO-KODE Land/område KR Republikken Korea MY Malaysia PK Pakistan TW Taiwan

▼M1

AFSNIT B

Gelatine og kollagen fra fjerkræ, herunder strudsefugle og fuglevildt

Tredjelande og områder, der er opført i kolonne 1 i del 1 i bilag II til forordning (EF) nr. 798/2008, samt følgende lande og områder:







ISO-KODE LAND/OMRÅDE TW Taiwan

▼B

AFSNIT C

Gelatine og kollagen fra fiskevarer

Alle tredjelande og områder, der er opført i kolonnen »Lande« i bilag II til beslutning 2006/766/EF, uanset om der er angivet en begrænsning i kolonnen »Begrænsninger« i det nævnte bilag.

AFSNIT D

Gelatine og kollagen fra dyr af hareordenen og vildtlevende landpattedyr, der ikke er omhandlet i afsnit A

Tredjelande, der er opført i kolonne 1 i del 1 i bilag I til forordning (EF) nr. 119/2009.

DEL IV

RÅVARER TIL FREMSTILLING AF GELATINE OG KOLLAGEN TIL KONSUM

AFSNIT A

Råvarer fra kvæg, får, geder, svin og dyr af hestefamilien, både opdrættede og vildtlevende

Tredjelande, tredjelandsområder og dele heraf, der er opført i del 1 i bilag II til forordning (EU) nr. 206/2010, og fra hvilke den pågældende kategori af fersk kød af de respektive arter kan indføres til Unionen som specificeret i den nævnte del i det nævnte bilag, medmindre en sådan indførsel er begrænset af de supplerende garantier A eller F som angivet i kolonne 5.

AFSNIT B

Råvarer fra fjerkræ, herunder strudsefugle og fuglevildt

Tredjelande, dele af tredjelande og områder, der er opført i del 1 i bilag I til forordning (EF) nr. 798/2008, og fra hvilke der kan importeres fersk fjerkrækød af de respektive arter som specificeret i den nævnte del i det nævnte bilag.

AFSNIT C

Råvarer fra fiskevarer

Tredjelande og områder, der er opført i kolonnen »Lande« i bilag II til beslutning 2006/766/EF, og som er underlagt de begrænsninger, der er angivet i kolonnen »Begrænsninger« i det nævnte bilag.

AFSNIT D

Råvarer fra dyr af hareordenen og vildtlevende landpattedyr, der ikke er omhandlet i afsnit A

Tredjelande, der er opført i kolonne 1 i del 1 i bilag I til forordning (EF) nr. 119/2009, og fra hvilke der kan importeres fersk kød af de respektive arter som specificeret i den nævnte del i det nævnte bilag.

DEL V

BEHANDLEDE RÅVARER TIL FREMSTILLING AF GELATINE OG KOLLAGEN TIL KONSUM

AFSNIT A

Behandlede råvarer fra kvæg, får, geder, svin og dyr af hestefamilien, både opdrættede og vildtlevende

Tredjelande, tredjelandsområder og dele heraf, der er opført i kolonne 1 i del 1 i bilag II til forordning (EU) nr. 206/2010, samt følgende lande og områder:







ISO-KODE Land/område KR Republikken Korea MY Malaysia PK Pakistan TW Taiwan

▼M1

AFSNIT B

Behandlede råvarer fra fjerkræ, herunder strudsefugle og fuglevildt

Tredjelande og områder, der er opført i kolonne 1 i del 1 i bilag II til forordning (EF) nr. 798/2008, samt følgende lande og områder:







ISO-KODE LAND/OMRÅDE TW Taiwan

▼B

AFSNIT C

Behandlede råvarer fra fiskevarer

Alle tredjelande og områder, der er opført i kolonnen »Lande« i bilag II til beslutning 2006/766/EF, uanset om der er angivet en begrænsning i kolonnen »Begrænsninger« i det nævnte bilag.

AFSNIT D

Behandlede råvarer fra dyr af hareordenen og vildtlevende landpattedyr, der ikke er omhandlet i afsnit A

Tredjelande, der er opført i kolonne 1 i del 1 i bilag I til forordning (EF) nr. 119/2009.

AFSNIT E

Behandlede råvarer, der er omhandlet i bilag III, afsnit XIV, kapitel I, punkt 4, litra b), nr. iii) og afsnit XV, kapitel I, punkt 4, litra b), nr. iii), til forordning (EF) nr. 853/2004

Tredjelande, dele af tredjelande og områder, der er omhandlet i del IV i dette bilag.

DEL VI

HONNING, GELÉE ROYALE OG ANDRE BIAVLSPRODUKTER TIL KONSUM

Tredjelande og områder, der er opført i kolonnen »Land« i bilaget til Kommissionens afgørelse 2011/163/EU ( 4 ), og som er markeret med et »X« i kolonnen »Honning« i det nævnte bilag.

DEL VII

HØJT FORARBEJDET CHONDROITINSULFAT, HYALURONSYRE, ANDRE HYDROLYSEREDE BRUSKPRODUKTER, CHITOSAN, GLUCOSAMIN, OSTELØBE, HUSBLAS OG AMINOSYRER TIL KONSUM

a) I tilfælde af råvarer fra hovdyr, herunder dyr af hestefamilien, tredjelande og områder, der er opført i kolonne 1 i del 1 i bilag II til forordning (EU) nr. 206/2010, samt følgende lande og områder:







ISO-KODE Land/område KR Republikken Korea MY Malaysia PK Pakistan TW Taiwan

b) I tilfælde af råvarer fra fiskevarer, alle tredjelande og områder, der er opført i kolonnen »Lande« i bilag II til beslutning 2006/766/EF, uanset om der er angivet en begrænsning i kolonnen »Begrænsninger« i det nævnte bilag.

c) I tilfælde af råvarer fra fjerkræ, tredjelande og områder, der er opført i kolonne 1 i del 1 i bilag I til forordning (EF) nr. 798/2008.









BILAG II

Standardcertifikater som omhandlet i artikel 2

DEL I

STANDARDCERTIFIKAT TIL BRUG VED IMPORT AF KØLEDE, FROSNE ELLER TILBEREDTE FRØLÅR TIL KONSUM

DEL II

STANDARDCERTIFIKAT TIL BRUG VED IMPORT AF KØLEDE, FROSNE, KOGTE, TILBEREDTE ELLER KONSERVEREDE SNEGLE, OGSÅ UDEN HUS, TIL KONSUM

DEL III

STANDARDCERTIFIKAT TIL BRUG VED IMPORT AF GELATINE TIL KONSUM

▼C1

▼B

DEL IV

STANDARDCERTIFIKAT TIL BRUG VED IMPORT AF KOLLAGEN TIL KONSUM

▼C1

▼B

DEL V

STANDARDCERTIFIKAT TIL BRUG VED IMPORT AF RÅVARER TIL FREMSTILLING AF GELATINE/KOLLAGEN TIL KONSUM ( 5 )

▼C1

▼B

DEL VI

STANDARDCERTIFIKAT TIL BRUG VED IMPORT AF BEHANDLEDE RÅVARER TIL FREMSTILLING AF GELATINE/KOLLAGEN TIL KONSUM

▼C1

▼B

DEL VII

STANDARDCERTIFIKAT TIL BRUG VED IMPORT AF HONNING, GELÉE ROYALE OG ANDRE BIAVLSPRODUKTER TIL KONSUM

DEL VIII

STANDARDCERTIFIKAT TIL BRUG VED IMPORT AF HØJT FORARBEJDET CHONDROITINSULFAT, HYALURONSYRE, ANDRE HYDROLYSEREDE BRUSKPRODUKTER, CHITOSAN, GLUCOSAMIN, OSTELØBE, HUSBLAS OG AMINOSYRER TIL KONSUM









BILAG III

STANDARDCERTIFIKAT TIL BRUG VED TRANSIT GENNEM UNIONEN, STRAKS ELLER EFTER OPLAGRING, AF RÅVARER ELLER BEHANDLEDE RÅVARER TIL FREMSTILLING AF GELATINE/KOLLAGEN TIL KONSUM









BILAG IV

FORKLARENDE BEMÆRKNINGER TIL UDFYLDELSEN AF VETERINÆRCERTIFIKATERNE

(jf. artikel 2, stk. 1, og artikel 4, stk. 1)

a) Eksporttredjelandet udsteder certifikater baseret på standardcertifikaterne i bilag II og III og med samme layout som standardcertifikatet vedrørende de pågældende animalske produkter.

Certifikaterne skal i den nummerorden, der er fulgt i standardcertifikatet, indeholde de erklæringer, der kræves for det pågældende tredjeland, og eventuelt de supplerende garantier, der kræves for eksporttredjelandet eller en del heraf.

Hvis bestemmelsesmedlemsstaten forlanger supplerende certifikatudstedelseskrav opfyldt for de pågældende animalske produkter, skal der i det originale veterinærcertifikat indsættes erklæringer til attestering af, at disse krav er opfyldt.

b) Hvis det i standardcertifikatet er angivet, at ikke relevante erklæringer skal overstreges, kan de erklæringer, der ikke er relevante, overstreges, paraferes og stemples af certifikatudstederen eller helt slettes fra certifikatet.

c) Der udstedes et enkelt separat certifikat for animalske produkter, der eksporteres fra et område/områder eller en zone/zoner i det samme eksportland opført eller omhandlet i bilag I, og som sendes til samme destination med samme jernbanevogn, lastbil, fly eller skib.

d) Originaleksemplaret af hvert certifikat skal bestå af et enkelt ark papir, eller det skal, hvis der kræves mere tekst, være udformet således, at alle de nødvendige ark udgør et samlet hele og ikke kan skilles ad.

e) Certifikatet udfærdiges på mindst ét af de officielle sprog i den medlemsstat, hvor det grænsekontrolsted, hvor sendingen føres ind i EU, ligger, og i bestemmelsesmedlemsstaten. Disse medlemsstater kan dog tillade, at certifikatet udfærdiges på det officielle sprog i en anden medlemsstat, om nødvendigt vedlagt en officiel oversættelse.

f) Hvis certifikatet vedhæftes yderligere ark papir med henblik på identifikation af enkeltdyr i sendingen (rubrik I.28 i standardcertifikatet), skal disse ark også betragtes som en del af det originale certifikat, og hvert af disse ark forsynes med certifikatudstederens underskrift og stempel.

g) Hvis certifikatet med yderligere vedhæftede ark papir som nævnt i litra f) består af mere end én side, skal hver side nederst på siden pagineres (sidetal af samlet sidetal) og øverst på siden forsynes med certifikatets referencenummer som tildelt af den kompetente myndighed.

h) Det originale certifikat skal udfyldes og underskrives af embedsdyrlægen eller en anden udpeget officiel inspektør, såfremt dette er påkrævet i henhold til standardcertifikatet. Eksporttredjelandets kompetente myndigheder sørger for, at der følges samme regler for udfærdigelse af certifikater som dem, der er fastsat i Rådets direktiv 96/93/EF ( 6 ).

Underskriftens farve skal afvige fra påtrykkets farve. Det samme gælder stempler, dog ikke prægestempler eller vandmærker.

i) Certifikatets referencenummer (rubrik I.2 og II.a) udstedes af den kompetente myndighed.